

OTSUS

|  |  |
| --- | --- |
| Kiiu | 17. aprill 2024 nr 11-4/1395-3 |

**Avaliku ürituse korraldamise luba**

Triin Põllmaa, kes on MTÜ Klotsimöll juhatuse liige, on 15.04.2024 esitanud Kuusalu Vallavalitsusele avaliku ürituse korraldamise loa taotluse (reg 15.04.2024 nr 11-4/1395), mille kohaselt soovib teate esitaja korraldada Kuusalu vallas Kolga alevikus, Kolga koolis ürituse „Klotsimöll 2024“.

Eeldatav osalejate arv üritusel on märgitud 1500 osalejat. Parkimine on korraldatud Kolga kooli ümbruses asuvatel parkimisaladel ning teepeenardel. Kolga kool on ürituse toimumise kooskõlastanud.

Kuusalu Vallavolikogu 25.05.2022 määruse nr 12 „Avaliku ürituse korraldamise ja pidamise nõuded“ § 2 lõike 3 punktide 3 ja 5 alusel on tegemist kõrgendatud turvariskiga üritusega kuna üritusest osavõtjate eeldatav arv on 1500 osalejat ning üritus toimub piiratud alal.

Ürituse on kooskõlastanud Päästeamet (reg 17.04.2024 nr 11-4/1395-1) ja Politsei- ja Piirivalve amet (reg 17.04.2024 nr 11-4/1395-2).

Lähtudes eeltoodust ja võttes aluseks 5.02.2024 käskkirja nr 2-5/1 „Kultuuri- ja sporditöö spetsialisti ametijuhendi kinnitamine“ ning Kuusalu Vallavolikogu 25.05.2022 määruse nr 12 „Avaliku ürituse korraldamise ja pidamise nõuded“

1. annan välja avaliku ürituse korraldamise loa järgmistel tingimustel:

1.1 ürituse nimi: „Klotsimöll 2024“;

1.2 üritusel turvalisuse, liikluskorralduse ja avaliku korra eest vastutab:

Triin Põllmaa (triin@tunnel.ee, tel 56 499 322);

1.3 ürituse läbiviimise koht: Kuusalu vald, Kolga alevik, Kolga kool;

1.4 ürituse alguse ja lõpu kuupäevad ja kellaajad:

20.04.2024 kell 11:00 kuni 17:00 ja

21.04.2024 kell 11:00 kuni 17:00;

1.6 ürituse korraldaja on kohustatud:

1.6.1 tagama ürituse külastajate turvalisuse ning nõuetele vastava parkimiskorralduse ürituse toimumise ajaks (Asulavälisel teel tuleb sõiduk peatada või parkida parempoolsel teepeenral. Kui

seda nõuet ei ole võimalik täita, peab sõiduk asuma teel võimalikult paremal. Sõidukeid tohib peatada ja parkida ainult ühes reas, sõiduki pikitelg peab olema rööpne sõiduteeäärega.);

1.6.2 tagama ürituse toimumise järgselt heakorra tasemel, mis oli enne ürituse toimumist;

1.6.3 järgima tervisekaitse nõudeid;

1.6.4 tagama üritusel meditsiinilise esmaabi kättesaadavuse;

1.6.5 tagama, et tema korraldataval avalikul üritustel kasutatakse toidu ja joogi serveerimiseks korduskasutatavaid anumaid ja söögiriistu;

1.6.6 tagama üritusel avaliku korra ja heakorra eeskirja nõuete täitmise;

1.6.7 tagama, et üritusel alaealised ei tarvitaks alkoholi;

1.6.8 tagama, et üritusel kasutatavad seadmed vastavad selle valmistaja tehnilise dokumentatsiooni nõuetele ja olema nõuetekohaselt hooldatud;

1.6.9 tagama ohu korral inimeste kiire teavitamise tulekahjust või muust ohust ja evakueerimise;

1.6.10 tagama, et evakuatsioonipääsud hoonest on kergesti läbitavad, evakuatsiooniteedel ei tohi olla takistusi;

1.6.11 kontrollima enne ürituse algust kõikide tuleohutusnõuete täitmist;

1.6.12 läbi viima enne ürituse toimumist tuleohutusalase juhendamise ürituse korraldamisega seotud isikutele;

1.6.13 tagama tuletõrjetehnika vaba juurdepääsu tuletõrjehüdrantidele, hoonetele ja rajatistele;

1.6.14 tagama, et tulekustutid oleksid nähtavad või leitavad märgistuse järgi ning nende kasutamine ei tohi olla takistatud.

1.6.15 kohustatud täitma Kuusalu Vallavolikogu 25.05.2022 määruses nr 12 „Avaliku ürituse korraldamise ja pidamise nõuded“ esitatud nõudeid.

2. Otsuse peale võib esitada Kuusalu Vallavalitsusele vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, mil oleks pidanud otsusest teada saama või esitada kaebus Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

3. Otsus jõustub teatavakstegemisest.

|  |  |
| --- | --- |
| (allkirjastatud digitaalselt) |  |
| Veronika Laende |  |
| kultuuri- ja sporditöö spetsialist |  |

Veronika.Laende@kuusalu.ee

6000856